'Nee, ons spioeneer nie,' sê Huawei wéér | Netwerk24
Deur Reuters 14 Mei 2019 13:36
Daar blyk geen einde te wees aan Huawei se ellende nie. Foto: Getty Images
Huawei is 'n private maatskappy wat nie beheer word deur die Chinese regering nie. En selfs al vra die Chinese regering dat die maatskappy namens hom inligting oor gebruikers versamel, sal hy nie.
Só het Tim Watkins, Huawei se visepresident in Wes-Europa, Dinsdag tydens 'n radio-onderhoud op die BBC gesê.
Huawei moes al telkemale die wêreld probeer oortuig hy spioeneer nie namens die Chinese regering op sy gebruikers nie.
Amerika maan reeds 'n geruime tyd sy bondgenote in Europa en elders om nie Huawei se tegnologie te gebruik in die uitbreiding van 5G-netwerke nie, juis oor die spioenasievrese.
"Huawei is onder geen verpligting om op enige manier met die (Chinese) regering saam te werk op die manier wat Amerika insinueer nie," sê Watkins.
"Daar is geen mandaat in wetgewing rakende Chinese intelligensie wat sê ons moet data of intelligensie oorhandig wat ons nie wil oorhandig nie."